南歌子 南歌子词牌唐教坊曲名 此詞有單調雙調 單調者始於溫庭筠詞因詞有恨春宵句名春宵曲 張泌詞本此添字因詞有高卷水晶簾額句名水晶簾又有驚破碧窗殘夢句名碧窗夢鄭子聃有我愛沂陽好詞十首更名十愛詞 雙調者有平韻仄韻兩體 平韻者始自毛熙震詞周邦彥楊無咎僧揮五十四字體無名氏五十三字體俱本此添字 仄韻者始樂府雅詞惟石孝友詞最為諧婉周邦彥詞名南柯子程垓詞名望秦川田不伐詞有簾風不動蝶交飛句名風蝶令